CELEX: 62015CN0305
Language: hr
Date: 2015-06-24 00:00:00
Title: Predmet C-305/15: Zahtjev za prethodnu odluku koji je 24. lipnja 2015. uputio Østre Landsret (Danska) – Delta Air Lines Inc. protiv Daniela Dama Hansena, Mille Doktor, Carstena Jensena, Mogensa Jensena, Dorthe Fabricius, Jensa Ejnera Rasmussen, Christiana Bøjea Pedersena, Andreasa Fabriciusa, Madsa Wedela Rasmussena, Nicklasa Wedela Rasmussena, Thomasa Lindstrøma Jensena, Marianne Thestrup Jensen, Erika Lindstrøma Jensena, Jakoba Lindstrøma Jensena, Live Doktor, Petera Lindstrøma Jensena

7.9.2015   
            
            
               HR
            
            
               Službeni list Europske unije
            
            
               C 294/36
            
         Zahtjev za prethodnu odluku koji je 24. lipnja 2015. uputio Østre Landsret (Danska) – Delta Air Lines Inc. protiv Daniela Dama Hansena, Mille Doktor, Carstena Jensena, Mogensa Jensena, Dorthe Fabricius, Jensa Ejnera Rasmussen, Christiana Bøjea Pedersena, Andreasa Fabriciusa, Madsa Wedela Rasmussena, Nicklasa Wedela Rasmussena, Thomasa Lindstrøma Jensena, Marianne Thestrup Jensen, Erika Lindstrøma Jensena, Jakoba Lindstrøma Jensena, Live Doktor, Petera Lindstrøma Jensena
   (Predmet C-305/15)
   (2015/C 294/46)
   Jezik postupka: danski
   
      Sud koji je uputio zahtjev
   
   Østre Landsret
   
      Stranke glavnog postupka
   
   
      Tužitelj: Delta Air Lines Inc.
   
      Tuženici: Daniel Dam Hansen, Mille Doktor, Carsten Jensen, Mogens Jensen, Dorthe Fabricius, Jens Ejner Rasmussen, Christian Bøje Pedersen, Andreas Fabricius, Mads Wedel Rasmussen, Nicklas Wedel Rasmussen, Thomas Lindstrøm Jensen, Marianne Thestrup Jensen, Erik Lindstrøm Jensen, Jakob Lindstrøm Jensen, Liva Doktor, Peter Lindstrøm Jensen
   
      Prethodna pitanja
   
   
               1.
            
            
               Treba li članke 5. i 7. Uredbe (EZ) br. 261/2004 (1) Europskog parlamenta i Vijeća od 11. veljače 2004. tumačiti u smislu da na temelju te uredbe zrakoplovni putnici mogu imati pravo na više naknada štete na osnovi iste rezervacije, ako je let na koji je stvarni zrakoplovni prijevoznik preusmjerio putnika otkazan ili je kasnio duže od tri sata, tako da odšteta prema članku 7. Uredbe nije fiksna nego da ovisi o broju otkazivanja ili o dosegu otkazivanja pa stoga i kašnjenja?
            
         
               2.
            
            
               Ako je odgovor na prvo pitanje potvrdan, kako je to moguće uskladiti s načelom koje je postavio Sud Europske unije u presudi od 19. studenoga 2009., Sturgeon i dr., C-402/07 i C-432/07, ECLI:EU:C:2009:716, prema kojem članak 5. te uredbe valja tumačiti tako da se prema putnicima čiji letovi kasne treba postupati kao s putnicima čiji su letovi otkazani sukladno pravilima o odšteti, kad je Sud Europske unije u presudi od 23. listopada 2012., Nelson i dr., C-581/10 i C-629/10, ECLI:EU:C:2012:657, zaključio da se kašnjenje duže od tri sata ne uzima u obzir pri izračunu fiksne odštete?
            
         
      (1)  Uredba (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku te o stavljanju izvan snage Uredbe (EEZ) br. 295/91 (SL L 46, str. 1.) (SL, posebno izdanje na hrvatskom jeziku, poglavlje 7., svezak 26., str. 21.).